(berbahasa Jepun) Mereka tetap begitu walau apa pun saya lakukan.
Mereka sentiasa berpakat menentang saya.
Hei, jangan menangis!
Memalukan.
Tapi air mata ini keluar sendiri.
Lain kali, mereka yang akan menangis.
Awak selalu cakap begitu, tapi kita tak pernah menang.
Sebab awak selalu mengalah!
Saya sudah beritahu awak, buat begini…
(berbahasa Korea) Noa!
Jumpa lagi! Saya ada parti hari ini.
Jangan lupa bawakan saya kek beras mak cik awak!
Ayah!
Ke tepi! Awak berbau bawang putih.
Noa, jangan begini.
Kita bukan hanya menyambut adik awak hari ini.
Awak kena faham,
dulu ramai bayi meninggal dunia sebelum hari jadi pertama mereka.
Sambutan ini untuk kita semua.
Entahlah.
Saya selalu rasa semuanya hanya tentang dia.
Noa,
sekarang awak dah jadi abang.
Ada banyak perkara yang adik awak akan bergantung pada awak.
Tapi ayah bersumpah saya pun pernah ada hari jadi pertama?
Bagaimana ayah mahu tipu perkara begitu?
Keadaan dulu lebih sukar,
tapi awak tak pernah kekurangan apa-apa.
Awak patut berterima kasih pada mak.
Ayah pasti saya pilih benang merah?
Kami sangat gembira selepas awak pilih.
Tapi masa depan saya tidak mengujakan, bukan?
Kenapa saya tak pilih busur dan anak panah?
Noa,
percayalah, umur yang panjang sesuatu yang bernilai.
Lebih baik Mozasu pilih syiling.
Dia tak berhenti makan, jadi dia perlu jadi kaya.
Kenapa ayah asyik ketawa? Saya serius.
Ayah patut harap begitu.
Terima kasih sebab datang meraikan hari jadi pertama anak kami.
Seperti yang kamu nampak, dia membesar sihat walafiat.
Tuhan amat merahmati kami.
Tradisi doljabi
bukan saja mengikat kami pada kamu, tapi juga pada nenek moyang…
Cukuplah.
Simpan ucapan itu untuk khutbah awak.
Abang saya tak sabar untuk lihat masa depan anak saya.
Saya tak boleh menolaknya.
Sudah sampai masa Mozasu pilih takdirnya.
Saya tak boleh pilih untuk dia?
Mozasu, pilihlah!
BERDASARKAN BUKU OLEH MIN JIN LEE
Jadi,
masanya hampir tiba.
Penghujungnya.
Lebih baik kamu bersedia.
Dia rasa sangat sakit?
Dia tak mahu beritahu kami.
Ya.
Kesakitan yang amat sangat.
Kami boleh beri dia morfin.
Tapi saya perlu beritahu kamu,
dos yang diperlukan untuk menahan sakitnya
akan buat dia masih hidup,
tapi dia mungkin sudah tidak sedar.
Tidak. Saya tak mahu dia begitu.
Tapi Etsuko, yang terbaik untuk Hana…
Jangan masuk campur!
Perlahan-lahan!
Kamu berdua akan jatuh,
dan kami kena angkat kamu.
Ramai betul orang di sini sekarang.
Mak!
Kenapa? Awak tercedera?
Saya tunggu hampir sejam.
Kenapa ayah tak datang?
Apa maksud awak?
Ayah tak ambil awak dari sekolah?
Tengok, mak.
Ada sesuatu berlaku.
Tumpang lalu.
Awak sudah periksa di sana?
Mereka cakap dia pengkhianat.
Pn. Baek!
Suami saya di mana?
Dia sudah ditangkap.
Ditangkap?
Kenapa?
Mereka tak beritahu.
Mereka cuma kata ia jenayah yang amat serius.
Sekarang dia di mana?
Mereka menyoal dia di balai polis.
Mereka mesti tersalah orang.
Saya perlu pergi ke sana.
Sunja, dengar.
Mereka datang mencari Isak.
Awak faham maksudnya?
Maksudnya ada orang beritahu namanya.
Awak kena berhati-hati
dan berdoa.
Noa,
pergi cari pak cik. Bawa dia ke balai.
Awak boleh buat begitu?
Pergi sekarang.
NIKO NIKO OSAKA JEPUN
Noa, kenapa awak di sini?
- Pak cik kena ikut! Ayah ditangkap. - Ditangkap?
- Dia ditangkap? - Mereka bawa dia ke balai.
Mak sudah ada di sana.
Pak cik perlu beritahu bos.
Tunggu sini.
Kita ada sejam.
Mari bebaskan ayah awak.
Ini tak masuk akal.
Bagaimana boleh jadi begini?
Awak berjaya selesaikan urusan itu.
Kenapa mereka pecat awak?
Dia berubah fikiran pada saat akhir.
Kenapa?
Sebab saya yang suruh.
Kenapa awak buat begitu?
Saya mahu buat begitu.
Ayah tak faham, tapi sudahlah.
Pergi balik ke Amerika, faham?
Saya tak boleh balik.
Saya sudah tiada visa.
Jadi apa kita perlu buat?
Amerika bukan jawapannya. Itu cuma fantasi.
Apa maksud awak?
Ayah, tiada orang akan ambil saya bekerja.
Hanya Yoshii-san yang sanggup
bekerja dengan saya.
Dia ada jumpa saya tempoh hari.
Dia tahu keadaan saya.
Ayah tak pedulikan tawaran dia.
Awak jangan terlibat dengan dia!
Dia mahu buka kedai pachinko…
Pachinko? Awak?
Ayah dan nenek selalu cakap ia tak memalukan…
Jika untuk ayah, bukan anak ayah.
Ayah tahu penipuan yang Yoshii beritahu awak.
Dia cakap semuanya sah,
bukan?
Bagaimana ayah tahu?
Sebab datuk dia cakap perkara yang sama pada ayah.
Ayah juga mahu berjaya terlalu cepat seperti awak.
Tapi sebab mak dan nenek awak, ayah terselamat.
Entah apa akan berlaku pada ayah, jika bukan sebab mereka.
Itu sudah lama berlaku.
Mamoru Yoshii tiada kaitan dengan…
Dia keturunannya!
Darah datuk mengalir dalam cucunya.
Mengarut.
Ayah takkan benarkan!
Walaupun akan dapat semua kekayaan…
Ayah bercakap seolah-olah duit dan kejayaan tidak penting.
Bukan itu maksud ayah.
Saya faham,
tapi impian ayah
tak mencukupi bagi saya.
Noa, apa yang mereka cakap?
Ayah sedang disoal oleh "polis berpangkat tinggi."
Pak cik cakap ayah lemah, jadi ayah mungkin mati dalam penjara.
Apa berlaku?
Pak cik hadapi masalah.
Dia cakap ayah boleh balik jika ayah tak bersalah,
tapi kalau dia bersalah…
Sekarang dia cakap sudahlah.
Ada orang lain menunggu.
Saya akan terangkan kepada bos saya.
Dia akan marah apabila dengar cara saya dilayan.
Kemudian dia akan tolong kita?
Isak boleh balik malam nanti?
Adik saya takkan tidur semalaman pun dalam penjara.
Bukan Isak.
Ia takkan terjadi.
Kenapa muka awak begini?
Apa yang pak cik cakap tadi?
Pak cik akan bawa ayah balik.
Tentulah. Pak cik akan bawa dia balik cepat.
Maaf, puan.
Sebentar.
Apa yang awak mahu?
Suami awak pun kena tangkap?
Abang ipar saya.
Tiga bulan lepas.
Tiga bulan?
Awak tak jumpa dia sejak itu?
Tak.
Bila suami awak ditangkap?
Pagi tadi.
Tapi mereka dah tersalah.
Dia cuma seorang paderi. Dia tak terbabit dengan politik.
Awak isteri Paderi Baek.
Bagaimana…
awak kenal suami saya?
Bukan di sini.
Noa, mari pergi.
Perisik memang ada di semua tempat?
Lebih-lebih lagi sekarang sebab mereka bersedia untuk berperang lagi.
Tapi sentiasa ada perang di suatu tempat, bukan?
Apa kaitannya dengan kita di sini?
Kita yang selalu terima akibatnya, bukan?
Suami awak ajar kami begitu.
Jadi awak kenal rapat dengan suami saya?
Abang ipar saya rapat dengannya.
Pada mulanya, dia mengesyaki suami awak,
seperti lelaki lain di kilang sekitar sini.
Tapi paderi berjaya dapatkan kepercayaan dan kasih sayang mereka.
Dia ajar mereka yang orang ramai lebih berkuasa.
Kami tak pernah dengar kata-kata bersemangat begitu.
Dia buat kami bangga.
Suami saya buat begitu?
Ya.
Walaupun kami sedang kelaparan,
kami bertahan dengan harapannya.
Apa kami patut buat sekarang?
Berapa umur awak?
Tujuh tahun.
Seorang budak patut ada ayah.
Ikut saya.
Kita kena beritahu Hasegawa-san tentang hal ini.
- Siapa dia? - Awak tak kenal Hasegawa?
Nampaknya, saya tak tahu apa-apa.
Jadi sudah sampai masa awak jumpa dia.
Mak!
Kenapa mereka tangkap dia?
Saya tak tahu.
Polis tak mahu beritahu sebabnya.
Selalunya mereka beritahu sebab seseorang ditangkap.
Saya tahu awak pasti faham, Shimamura-san.
Semua ini mengarut.
Anggap adik saya sama seperti mereka yang tak patriotik…
Apa awak cakap? Tak patriotik?
Ya, ia tak masuk akal, bukan?
Adik saya takkan terbabit dengan perkara begitu.
Awak tak cakap ia jenayah politik.
Tapi adik saya tak bersalah…
- Polis tak rasa begitu. - Saya bersumpah…
Awak keluarganya. Sudah tentu awak cakap begitu.
Awak buat saya serba salah.
Pekerja lain hormati awak.
Tapi orang kata air dicincang takkan putus.
Awak dan adik awak mempunyai darah yang sama.
Tolong, saya perlukan kerja ini. Keluarga saya berharap pada saya.
Maaf, saya perlu pecat awak.
Solomon…
saya nak awak buat sesuatu untuk saya.
Apa-apa saja.
Selepas saya mati,
tolong jaga ibu saya untuk saya.
Hana.
Awak takut?
Saya takut.
Saya tak pernah sangka saya akan mati begini.
Di sini,
dalam bilik yang teruk ini.
Tapi jika di Hawaii.
Mati di situ pasti hebat.
Kaki saya terbenam dalam pasir hangat.
Bunyi ombak menenangkan saya.
Tapi rasanya, semua pengakhiran sama saja.
Kematian tetap menyeksakan.
Saya lari, Solomon. Saya mensia-siakan kehidupan saya.
Saya tak mahu awak jadi begitu.
Maafkan saya.
Kenapa awak minta maaf?
Saya tinggalkan awak. Maafkan saya.
Maaf sebab tak cari awak lebih awal.
Saya selalu ikut cara mereka.
Saya buat semua yang mereka suruh.
Tapi mereka kenakan awak, bukan?
Ya.
Mereka kenakan saya.
Solomon,
berhenti mengasihani diri sendiri.
Cukuplah.
Ambil semua peluang yang ada.
Jangan tunjukkan mereka belas kasihan.
Sebab mereka tak tunjukkan belas kasihan kepada kita.
Musnahkan mereka.
Lakukannya demi saya.
Paderi kita ditangkap.
Hasegawa dan anaknya menyorok sejak penangkapan dibuat.
Pergi cakap dengan dia. Dia ada jawapan untuk awak.
Dia suruh duduk.
Dia cakap rupa saya seperti ayah.
Ayah banyak bercerita tentang mak,
dia rasa mak seperti kakak dia.
Mak faham.
Tapi kamu berdua orang asing bagi saya.
Dia tak pernah cakap tentang kamu.
Ayah tak mahu kita tahu tentang mereka.
Untuk melindung kita,
dia perlu asingkan dua kehidupannya.
Lebih kurang begitu.
Ini tempat apa?
Siapa awak sebenarnya?
Dia profesor dan…
seorang komunis?
Dia dan ayah berharap dapat menyatukan pekerja dari negara lain.
Berjuang untuk keamanan dan upah berpatutan.
Jadi memang betul.
Kamu berdua menentang maharaja.
"Maharaja yang menentang mereka."
Jadi,
bagaimana dengan kami?
Semasa kaum lelaki bertahan dengan impian begini,
siapa akan beri kami makan,
atau pakaian untuk anak-anak saya?
Kamu pernah fikirkan tentang kami?
Dia cakap ayah buat begini untuk kita.
Berani awak cakap dengan saya begitu?
Tengoklah tangan awak.
Awak tak pernah bekerja.
Siapa awak
nak beritahu saya yang ketakutan saya tak bermakna?
Kita tiada masa untuk hal begini.
Kita perlu bawa ayah awak balik.
Kita takkan jumpanya.
Dia tipu!
Dia cakap ayah takkan balik sebab dah dikhianati!
Mak, itu polis!
Saya gembira.
Kita akan jadi rakan kongsi yang baik.
Saya bukan datang sebab pachinko.
Hotel Colton masih ada.
Awak ada rancangan? Beritahulah.
Colton dan Abe-san
sudah berbelanja hampir sepuluh bilion yen untuk projek ini.
Tapi sukar untuk mereka mencairkan hartanah di situ dengan cepat.
Mereka tiada hartanah paling penting.
Kita ada peluang yang menguntungkan.
Sesiapa yang dapat hartanah wanita itu boleh minta apa-apa saja.
Kenapa kali ini dia akan jual kepada awak?
Dia takkan jual. Saya tahu.
Tapi awak…
awak ada cara tersendiri, bukan?
Awak paksa dia jual.
Saya akan uruskan jualan kepada Colton dan Abe-san.
Saya akan buat mereka bayar banyak duit untuknya.
Awak nampak semua itu?
Bagaimana jika saya cakap dalam dua tahun,
semua tanah itu bernilai suku daripada nilainya sekarang?
Tak mungkin.
Awak rasa apa cagaran untuk semua tanah itu?
Selalunya aset lain sebuah syarikat.
Bagaimana jika saya cakap bank sudah mengambil tanah itu sebagai cagaran?
Itu tak masuk akal.
Tapi ia benar.
Semua orang sudah hilang akal.
Mereka menjadi tamak dan anggap ia takkan berakhir.
Tapi ia akan berakhir.
Sebaik saja bank pertama meminta pinjaman, semuanya akan berakhir.
Jadi kita kena cepat.
Ada satu perkara lagi.
Ini sesuatu yang peribadi.
Saya mahu buat sesuatu untuk seorang kawan.
Awak tak rasa
awak patut tunggu sehari dua untuk lihat keadaan awak?
Supaya…
Mak.
Saya bukan semakin pulih.
Saya sangat penat.
Saya sudah sedia untuk tidur selamanya.
Mak akan beritahu doktor.
Mak.
Mak tahu.
Saya tak faham.
Bagaimana boleh jadi begini?
Bertenang. Jangan kasihankan diri sendiri.
Ia belum berakhir.
Tapi mak…
Seorang gadis sedang nazak.
Cuba fikir dari sudut pandangan lain.
Saya tahu,
tapi mak langsung tak risau?
Selepas bertahun-tahun,
kenapa tiba-tiba mereka mendekati kita?
Solomon budak yang baik.
Kita besarkan dia dengan baik…
Noa juga dibesarkan dengan baik, bukan?
Lihat apa berlaku kepadanya.
Kita tak kenal seseorang walaupun kita sayang mereka.
Awak tahu yang suami awak terbabit
dengan Majlis Umum Kesatuan Sekerja Jepun?
Apa itu?
Awak pernah baca atau tulis bahan bacaan antikerajaan?
Saya…
tak pandai membaca atau menulis.
Awak pernah hadiri perjumpaan yang menentang maharaja?
Saya tak pernah pergi perjumpaan.
Saya tak pernah dengar semua itu sebelum ini.
Namun awak berkahwin dengan penghasut.
Lelaki yang saya kenal…
ialah seorang suami,
bapa,
paderi…
lelaki yang baik.
Maafkan saya.
Saya tak tahu sebab saya cakap begini.
Mak?
Awak fikir mak akan biarkan itu berlaku pada Solomon?
Awak tak waras?
Solomon bukan abang awak.
Kejadian dulu,
mak takkan benarkan ia berulang lagi.
Mari pergi.
Awak akan rasa kesannya.
Dalam lima hingga sepuluh minit.
Panggil jika awak perlukan saya.
Awak takkan dijangkiti sebab pandang saya.
Dia tak maksudkan begitu.
Awak akan rasa kesannya dalam lima hingga sepuluh minit.
Saya akan periksa awak nanti,
tapi tekan butang ini jika perlukan apa-apa.
Saya akan terus datang.
Ada apa-apa lagi?
Terima kasih.
Solomon…
mana dia?
Bila dia akan datang?
Noa.
Ayah!
- Noa! - Berhenti!
- Ayah! - Diam!
- Noa! - Ayah!
Lepaskan ayah saya!
Noa!
Ayah!
Jangan ambil ayah saya! Dia tak boleh tinggalkan kami!
Ayah, jangan pergi!
Ayah tak boleh tinggalkan kami!
Ayah!
…sudah hampir 50 tahun sejak asteroid terakhir berada sedekat ini.
Semasa trajektorinya ke matahari,
jarak asteroid ini lebih kurang 804,672 kilometer dari bumi.
Saintis menganggarkan asteroid itu
bergerak 74,030 kilometer sejam…
Apa yang awak buat?
Awak sudah dapat dokumen ditandatangani pengarah hospital ini.
Ya, tapi bagaimana awak…
Itu tak penting.
Awak akan pergi bercuti. Sedia?
- Saya mahu pergi. - Awak mahu ke mana?
Apa maksud awak?
Tolong hati-hati!
Apa yang dia buat? Perlahan!
Awak terlalu laju!
Hawaii.
Mak!
Mak,
saya mahu tidur.
Mimpi yang indah.
Hana kesayangan mak.
Mimpi yang indah.
Sekarang mak akan uruskan semuanya.
Jangan risau.
Dulu nenek fikir jam ini satu sumpahan.
Sekarang nenek sedar,
jam ini selamatkan keluarga kita.
Mungkin ia akan selamatkan awak juga.
Nenek harap begitu.
MATEMATIK GRED ENAM KAJIAN KEMASYARAKATAN
Kenapa dengan anjing itu?
Bawanya pergi dari sini!
Awak buat semua orang terjaga.
Sunja,
apa awak buat?
Awak sedang buat kimchi?
Kenapa begitu banyak?
Saya akan tapai separuh
dan bawa separuh lagi ke pasar.
Saya harap ada orang suka kimchi segar.
Dia takkan suka begini.
Apa lagi pilihan kita?
Tolong fahaminya.
Awak fikir saya takkan dapat kerja lain?
Sebab itu awak buat begini, bukan?
Saya mungkin dapat kerja di kilang tayar.
Kami tahu awak akan dapat kerja lain.
Saya pasti Sunja mahu menjual hanya untuk sementara waktu.
Awak perlu tahu saya bukan nak bersikap biadab.
Tapi kita tiada pendapatan
dan simpanan kita akan habis dalam beberapa hari.
Saya perlu fikirkan anak-anak saya.
Saya tak fikirkan mereka?
Awak tak fikir saya sengsara sebab tahu
adik saya dipenjarakan?
Dia dalam penjara!
Walaupun saya perlu merayu atau meminjam, mereka takkan berlapar.
Bukan dalam rumah saya.
Jadi biar saya tolong awak.
Sebab jika saya tak buat sesuatu…
Saya tak boleh menahan rasa tak berdaya ini.
Kenapa bermasam muka?
Awak bukan nak ke sekolah?
Semasa pak cik sebaya awak,
kami tak mampu bersekolah.
Ini satu keistimewaan. Jangan sia-siakannya.
Siapa pak cik?
Kenapa ikut jalan ini?
Ada jalan lebih dekat.
Bagaimana pak cik tahu lokasi sekolah saya?
Pak cik tahu banyak perkara.
Itu yang melindungi pak cik.
Ingat.
Ayah saya suka jalan ini.
Kenapa?
Ada perempuan tua di hujung jalan yang ada piano.
Dia mainkan piano setiap pagi semasa kami ke sekolah.
Ayah saya suka dengar muzik itu.
Awak pernah dengar tentang gempa bumi Kanto?
Awak patut jawab soalan orang dewasa.
Tidak.
Ia sebelum awak dilahirkan.
Gempa bumi yang sangat dahsyat.
Sehingga dunia kita terbahagi kepada sebelum dan selepas.
Pak cik juga kehilangan ayah waktu itu.
Bagaimana pak cik tahu ayah saya tiada?
Ya, perlindungan.
Betul.
Awak cepat belajar.
Jadi, belajar ini.
Noa,
bertahan saja tak cukup.
Orang akan membantah, tapi jangan hiraukan mereka.
Cuba fikir.
Lipas hanya boleh bertahan.
Itu cukup bagus untuk kita?
Awak perlu lebih berjaya berbanding semua orang.
Bukan saja orang Korea, tapi orang Jepun juga.
Jadi sangat berjaya sehingga mereka tak boleh menolak hak awak.
Jangan buat silap.
Mereka benci melihat awak berjaya.
Tapi walaupun mereka benci, mereka terpaksa hormati awak.
Awak faham maksud saya?
Ya.
Satu perkara lagi.
Jangan sesekali berundur.
Maju ke hadapan.
Sentiasa maju ke hadapan.
Sekarang pergi sekolah dan berhenti bermasam muka.
Esok, guna jalan lebih dekat.
Hanya orang dungu pilih jalan jauh.
Noa,
jangan jadi si dungu.
Saya tak mahu awak pergi bersendiri.
Siapa akan jaga Mozasu atau sediakan makan malam?
Jangan risau.
Saya takkan apa-apa.
Awak pula,
jangan nakal, faham?
Lihatlah muka dia, rasanya itu yang paling sukar.
Tapi dia akan membesar mengetahui awak buat begini untuk dia.
Ibunya bekerja keras untuk membesarkan dia.
Tumpang lalu.
Maaf.
Tumpang lalu.
Apa yang awak buat?
Pergi!
Cepat. Pergi dari sini! Pelanggan akan lari sebab bau busuk itu.
Cepat pergi dari sini!
Maaf. Ini hari pertama saya.
Jangan dekat!
Bawa pedati busuk awak pergi dari sini!
Awak mahu anak saya buang air kecil padanya?
Maaf.
Mari ke sini, cik!
Di sini.
Awak boleh jual di sini.
Terima kasih! Sila datang lagi.
Mari lihat!
Beli satu dapat dua!
Sila datang lagi.
Singgahlah! Kami ada daging kering!
Selamat datang!
Marilah cuba.
Kimchi segar!
Marilah cuba.
Harga terbaik di bandar ini!
Kimchi! Kimchi segar untuk dijual!
Sila cuba!
Kamu mahu kimchi?
Baru dibuat! Mari cuba!
Kamu pernah makan kimchi?
Baru dibuat! Sila cuba!
Kamu mahu kimchi? Sangat murah!
Cuba sekali. Mari cuba!
Kamu mahu kimchi?
Kimchi terbaik bandar ini!
Pernah cuba?
Ada harga istimewa pada hari ini saja!
Kimchi segar!
Sila cuba!
Kimchi terbaik Osaka!
Terima kasih!
Kamu pernah makan kimchi?
Baru dibuat! Sila cuba!
Datanglah singgah!
Kimchi terbaik di sini! Kamu takkan kecewa!
Marilah cuba.
Kimchi terbaik di bandar ini!
Kimchi terbaik di dunia! Mari singgah!
Kimchi terbaik di dunia!
Resipi istimewa ibu saya!
Ini makanan negara saya!
LEBIH DUA JUTA ORANG KOREA BERPINDAH KE JEPUN SEMASA PEMERINTAHAN KOLONIAL.
HAMPIR 800,000 DARIPADA MEREKA DIBAWA
OLEH KERAJAAN JEPUN SEBAGAI PEKERJA.
KEBANYAKANNYA PULANG KE TANAH AIR MEREKA
SELEPAS PERANG DUNIA KEDUA TAMAT.
TAPI LEBIH KURANG 600,000 MASIH KEKAL DAN MENJADI ORANG TIDAK BERNEGARA.
INI KISAH BEBERAPA WANITA YANG TIDAK BERPINDAH.
MEREKA BERTAHAN.
JEPUN
Saya datang semasa berumur 18 tahun.
Saya 13 tahun ketika itu.
Kami datang menaiki bot.
Bukan kapal terbang.
Saya 22 tahun dalam gambar ini, jadi saya muda.
Saya datang ke Jepun pada usia 20 tahun selepas berkahwin.
Saya datang ke sini seorang diri dari Korea.
Saya bersendirian.
Saya banyak menangis.
Saya datang umur 11 tahun dan bekerja umur 13 tahun.
Saya membesar dalam kesedihan.
Jadi sukar untuk saya melayan orang lain dengan baik.
Saya ada terfikir
jika ia sebab cara saya membesar.
Saya banyak sengsara selepas ke sini.
Saya tak suka fikirkannya sekarang…
tapi saya fikirkan banyak perkara.
Saya nampak orang yang mati.
Saya masih kecil.
Ia semasa perang.
Polis tentera akan datang menarik tocang wanita yang panjang,
dan mengheret mereka dengan menarik rambut mereka.
Saya nampak polis tentera buat begitu.
Kami bertuah jika ada kubis untuk dimakan.
Mereka arahkan kami untuk serahkannya sebab ia milik maharaja.
Kami tak miliki apa-apa.
Jadi kami semua makan kimchi.
Kami tiada makanan,
jadi kami makan banyak kimchi.
Makanan kami amat sedikit,
jadi kami tak pernah kenyang.
Kami terbalikkan mangkuk nasi untuk periksa jika ada lebihan lagi.
Begitulah cara hidup kami.
Kehidupan sekarang sangat mewah.
Saya tak boleh berbahasa Jepun.
Jadi kehidupan saya amat sukar.
Saya tak suka cakap begini,
tapi anak-anak saya tak boleh tinggal di Korea.
Saya pastikan mereka berasimilasi dengan masyarakat Jepun.
Awak sudah biasakan diri di Jepun?
SUARA SEJARAWAN JACKIE KIM-WACHUTKA
Sekarang saya sudah biasa.
Ia sukar.
Sekarang ini tanah air saya.
Saya tak boleh balik ke Korea, negara saya.
Jadi ini tanah air saya sekarang.
Semua ini mimpi.
Semua ini sudah menjadi mimpi.
Dulu saya muda.
Ini…
ini masa terbaik dalam kehidupan saya.
Kenapa awak fikir begitu?
Sebab semua orang berdekatan.
Berapa umur awak?
Saya 98 tahun.
Saya 85 tahun.
Saya 80…
Bukan, 90 tahun.
Saya 98 tahun?
Mungkin 99 tahun?
Saya 93 tahun.
Bila awak dilahirkan?
1917.
Saya 92 tahun.
Saya baru meraikan hari jadi ke-100, jadi mereka meraikan saya.
Sebab itu saya begini.
Rasanya saya 95 tahun.
Lahir pada tahun lembu.
Saya tak alami kesusahan dalam kehidupan yang saya pilih sendiri.
Saya buat pilihan sendiri, jadi saya tak menyesal
dengan keputusan yang saya sudah buat.
Anak lelaki saya kuat bekerja.
Saya ada menantu yang baik dan cucu yang baik.
Semua orang panggil saya nenek, jadi saya bersyukur.
Senyuman awak amat manis.
Ada orang akan kahwini saya?
Awak cakap senyuman saya. Senyuman saya…
Saya pasti ini membosankan, tapi terima kasih sebab mendengar.
Terjemahan sari kata oleh Nur Diyana Osman